open-index/open-wikipedia-markdown huggingface dataset:
Χιονοδρομικό κέντρο Πηλίου

Το **Χιονοδρομικό Κέντρο Πηλίου Αγριόλευκες** είναι χιονοδρομικό κέντρο του Νομού Μαγνησίας στο όρος Πήλιο.

## Θέση
Tο *Χιονοδρομικό Κέντρο Πηλίου Αγριόλευκες* απέχει δύο χιλιόμετρα από τον οικισμό των Χανίων και 8 χιλιόμετρα από τον οικισμό του Αγίου Λαυρεντίου και 27 χλμ. από το Βόλο. Αναπτύσσεται στο όρος Πήλιο σε υψόμετρο 1471 μέτρων, υψόμετρο το οποίο είναι εξαιρετικά χαμηλό για χιονοδρομικό κέντρο, προσδίδοντάς του ιδιαιτερότητες στην χιονόπτωση, σε συνδυασμό με τη μορφολογία του εδάφους και το κλίμα.

## Λειτουργία
Δημιουργήθηκε με πρωτοβουλία του ''Ελληνικού Ορειβατικού Συλλόγου Βόλου (Ε.Ο.Σ Βόλου)'' το 1967, οπότε και λειτούργησε ο πρώτος εναέριος αναβατήρας. Από το 1997 φορέας διαχείρισής του είναι η *Αναπτυξιακή Εταιρία Μαγνησίας*  (ΑΝΕΜ Α.Ε.).

## Εγκαταστάσεις
Διαθέτει τρεις χώρους στάθμευσης για περισσότερα από 800 αυτοκίνητα. Παρέχονται ευκολίες για τους επισκέπτες του χιονοδρομικού κέντρου, όπως καταφύγιο, αναψυκτήριο, εστιατόριο, δυνατότητα ενοικιάσεων και πωλήσεων εξοπλισμού χιονοδρομίας, όπως χιονοπέδιλων (σκι) και χιονοσανίδων (σνόουμπορντ) και ιατρείο. Λειτουργεί επίσης σχολή εκπαίδευσης σκι και σνόουμπορντ με ειδικά τμήματα για παιδιά 3 χρονών και άνω με εκπαιδευμένο προσωπικό.

## Περιγραφή
### Χιονοδρομικοί διάδρομοι - πίστες
Υπάρχουν πέντε χιονοδρομικοί διάδρομοι (πίστες) συνολικού μήκους 15 χιλιομέτρων:
* 4 κύριες πίστες για σκι καταβάσεων, εγκεκριμένες από τη Διεθνή Ομοσπονδία Χιονοδρομίας (FIS)
* 1 πίστα Δρόμων Αντοχής (Lang-Lauf), μήκους 5 χιλιομέτρων με μια διαδρομή σε ένα περιβάλλον από οξιές, αγριόλευκες, καστανιές και θέα στο Αιγαίο.

Αναλυτικά οι χιονοδρομικοί διάδρομοι είναι:

### Αναβατήρες

### Άλλες δραστηριότητες

## Μεταφορές
Το χιονοδρομικό κέντρο απέχει οδικά:

Υπάρχει συγκοινωνία μέσω ΚΤΕΛ Μαγνησίας από τον Βόλο μέχρι τα Χάνια δυο φορές την ημέρα. Ο Βόλος συνδέεται σιδηροδρομικά με την Λάρισα  και από εκεί με ανταπόκριση στον σιδηροδρομικό σταθμό Λάρισας προς Αθήνα και Θεσσαλονίκη. Το διεθνές αεροδρόμιο Νέας Αγχιάλου βρίσκεται σε απόσταση 50 χιλιομέτρων από τα Χάνια και εξυπηρετείται με λεωφορεία του ΚΤΕΛ.

## Παραπομπές


## Εξωτερικοί σύνδεσμοι
### Γενικά στοιχεία
* Επίσημη ιστοσελίδα, Χιονοδρομικό Κέντρου Πηλίου Αγριόλευκες
*  Ιστοσ. Greek Travel Pages, Agriolefkes Ski Center - Pelion
### Χιονόπτωση - χιονόστρωση
*  Ιστοσ. On the Snow, Pelion Ski Center-Agriolefkes: Snow Conditions

Πηλιο
Χιονοδρομικο Κεντρο Πηλιου
Κατηγορία:Πήλιο
Περιφέρειες του Μπουτάν

Το **[[Μπουτάν]]** χωρίζεται σε 4 ζώνες (τζόνγκντεϊ) και 20 περιφέρειες (τζόνγκχαγκ).

## Περιφέρειες

## Ζώνες
thumb|right|300px|Ζώνες του Μπουτάν

## Παραπομπές


Κατηγορία:Γεωγραφία του Μπουτάν
Μαχακάλι

Το **Μαχακάλι** είναι μια από τις 14 ζώνες του Νεπάλ. Βρίσκεται στην μακρυά δυτική  περιφέρεια. Πρωτεύουσα είναι το Μαχεντραναγκάρ.

## Γεωγραφία
Το Μαχακάλι είναι η ανατολικότερη ζώνη του Νεπάλ και η μικρότερη στην Μακρυά Δυτική περιφέρεια (η άλλη είναι το Σέτι). Έχει έκταση 6205 τ.χλμ. Συνορεύει με την Ινδία, την Κίνα και το Σέτι.

## Συνοικίες
thumb|250px|right|Συνοικίες του Μαχακάλι

Το Μαχακάλι διαιρείται σε 4 συνοικίες:

Κατηγορία:Ζώνες του Νεπάλ
Γιώργος Κ. Γεωργιάδης

Ο **Γιώργος Κ. Γεωργιάδης** (Μητρούσι Σερρών, 14 Νοεμβρίου 1987) είναι Έλληνας πρώην διεθνής ποδοσφαιριστής και προπονητής.

## Η καριέρα του
### Σε συλλογικό επίπεδο
Ξεκίνησε από τις ακαδημίες του ΠΑΟΚ και το 2005 υπέγραψε το πρώτο του επαγγελματικό συμβόλαιο με τον Πανσερραϊκό. Την πρώτη του χρονιά στα «λιοντάρια», την περίοδο 2005-06, είχε 14 συμμετοχές και συνολικά μέχρι το 2011 όταν και μεταγράφηκε στον ΠΑΟΚ, είχε συμπληρώσει 145 συμμετοχές και 26 τέρματα. Η πρώτη του χρονιά με τον ΠΑΟΚ ξεκίνησε ιδανικά, όταν στις 30 Νοεμβρίου 2011 για το Europa League (2011-12) ήταν αυτός που με τις δύο ασίστ στους Δημήτρη Σαλπιγγίδη και Στέφανο Αθανασιάδη οδήγησε την ομάδα του στη σπουδαία εκτός έδρας νίκη εναντίον της Τότεναμ (2-1), που της εξασφάλισε την πρόκριση για τους "32" της διοργάνωσης. Η συνέχεια ωστόσο δεν υπήρξε ανάλογη για τον ίδιο και τρία χρόνια αργότερα, το καλοκαίρι του 2014 αποχώρησε ως ελεύθερος, υπογράφοντας συμβόλαιο συνεργασίας με τη Βέροια.

Τον Αύγουστο του 2016 ήρθε σε συμφωνία με την ΑΕΛ Λεμεσού, πραγματοποιώντας 28 συμμετοχές στην πρώτη του χρονιά στο κυπριακό πρωτάθλημα, στο οποίο παρέμεινε και την περίοδο 2017-18, υπογράφοντας συμβόλαιο με τον Ερμή Αραδίππου.

### Στις εθνικές ομάδες
Με την εθνική Ελλάδας έχει αγωνιστεί τρεις συνολικά φορές. Το ντεμπούτο του με τη γαλανόλευκη φανέλα πραγματοποιήθηκε στις 17 Νοεμβρίου 2010 στον εκτός έδρας νικηφόρο φιλικό αγώνα με αντίπαλο την Αυστρία (2-1), όταν υπό τις οδηγίες του Φερνάντο Σάντος πέρασε ως αλλαγή στα τελευταία λεπτά της αναμέτρησης, αντικαθιστώντας τον Λάζαρο Χριστοδουλόπουλο.

## Παραπομπές


## Πηγές

* Ο Γιώργος Κ. Γεωργιάδης στο soccerway
* Το προφίλ του Γιώργου Κ. Γεωργιάδη στο transfermarkt
* Η καριέρα του Γιώργου Κ. Γεωργιάδη στο Onsports.gr

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές ΑΕΛ Λεμεσού
Κατηγορία:Ποδοσφαιριστές Ερμή Αραδίππου
Κατηγορία:Ποδοσφαιριστές Εθνικής Ελλάδος
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Πρέμιερ Λιγκ Αζερμπαϊτζάν
Κατηγορία:Ποδοσφαιριστές Πρώτης Κατηγορίας Τουρκίας
Κατηγορία:Ποδοσφαιριστές Κέσλα ΦΚ
1610 Μιρνάια

Η **Μιρνάια (Mirnaya)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,245. Ανακαλύφθηκε το 1928 από τη Ρωσίδα αστρονόμο Πελαγία Σαζν, που παρατηρούσε από το Αστεροσκοπείο Σιμέις στην Κριμαία, και πήρε το όνομά της από την λέξη *ειρηνική* στα ρώσικα.

## Φυσικά χαρακτηριστικά
Τα φυσικά χαρακτηριστικά της Μιρνάια είναι άγνωστα.

## Εξωτερικοί σύνδεσμοι
* Τροχιά από το JPL (Java)

Μιρναια
Ξενοκράτης (ιατρός)

Ο **Ξενοκράτης** από την Αφροδισιάδα, πόλη της αρχαίας Κιλικίας, ήταν γιατρός που έζησε τον 1ο μ.Χ. αιώνα.  

Ο Γαληνός αναφέρει ότι έζησε δύο γενιές πριν από αυτόν. 

Έγραψε έργα περί φαρμακευτικής και κατηγορείται ότι χρησιμοποιούσε απαίσιες θεραπείες (π.χ. ανθρώπινα μυαλά, σάρκα, συκώτι, ούρα, κόπρανα κλπ.). 

Αναφέρεται αρκετές φορές από τον Κλήμη τον Αλεξανδρέα, τον Αρτεμίδωρο, τον Πλίνιο τον Πρεσβύτερο, τον Ορειβάσιο, τον Αέτιο και τον Αλέξανδρο τον Τραλλιανό.  

Πιθανότατα είναι δικά του έργα: 
**Περί τής από του ανθρώπου και των ζώων ωφελείας,* όπου ασχολείται με δεισιδαιμονικές θεωρίες θεραπείας.
**Περί τής των ενύδρων τροφής*
**Περί των ζώων τροφής*

## Παραπομπές

## Πηγές
**Πάπυρος Λαρούς Μπριτάνικα*, τόμος 46, σελίδα 211.

Κατηγορία:Αρχαίοι Έλληνες ιατροί
Δεροπολίτισσα

Η **Δεροπολίτισσα** είναι δημοφιλές ελληνικό πολυφωνικό δημοτικό τραγούδι της Δρόπολης. Τραγουδιέται και στην υπόλοιπη Βόρεια Ήπειρο, καθώς και σε άλλες περιοχές της Ελλάδας. 

## Θεματολογία
Το τραγούδι είναι ένα μοιρολόι το οποίο αναφέρεται στην περίοδο της Τουρκοκρατίας και στους βίαιους εξισλαμισμούς και τις κακουχίες που υπέστη ο Ελληνισμός από τις οθωμανικές πολιτικές στην περιοχή. Οι ερευνητές του 19ου αιώνα, Παναγιώτης Αραβαντινός και Κωνσταντίνος Σάθας, πιστεύουν ότι αναφέρεται σε εξέγερση του 1565 και στις τραγικές συνέπειες που είχε η αποτυχία της. Κατά τους Ν. Παπαδόπουλο και Α. Μαμμόπουλο το τραγούδι χρονικά πρέπει να τοποθετηθεί στην περίοδο 1600-1700. Υπάρχουν αρκετές παραλλαγές του τραγουδιού, όπως αυτές που παρουσιάζονται από τον Αραβαντινό, τον Α. Παπακώστα και τον Ν. Πατσέλη. Η Δεροπολίτισσα δημοσιεύτηκε για πρώτη φορά από τον Αθανάσιο Πετρίδη (*Νεοελληνικά Ανάλεκτα Φιλολογικού Συλλόγου Παρνασσού*, Α' 1870, σελ. 74-75), με μικρές παραλλαγές από το σημερινό τραγούδι.

Η Δεροπολίτισσα αποτελεί αντιπροσωπευτικό τραγούδι της Δρόπολης, περιοχής κοντά στο Αργυρόκαστρο. Τραγουδιέται όμως από όλες τις ελληνικές κοινότητες που ζουν στην ευρύτερη περιοχή της Βόρειας Ηπείρου, αλλά και στην Ελλάδα, στο χωριό Κτίσματα, Πωγωνίου, κοντά στην ελληνοαλβανική μεθόριο.

## Εκτέλεση
Το τραγούδι εκτελείται σε ρυθμό 3/4 των 4/4 (2-2) αλλά και των 5/8 και χορεύεται αντίστοιχα ως προς τους δύο πρώτους ρυθμούς ως συρτό "στα τρία" και "στα δύο". Η πρώτη φωνή (ο πάρτης) τραγουδάει την εκάστοτε μελωδούμενη φράση, ενώ η δεύτερη φωνή, το "ίσο", και το  "κλώσμα" συνοδεύουν την χορωδιακή εκτέλεση.

## Στίχοι
Οι τραγουδιστές σε δεύτερο πρόσωπο εκλιπαρούν μια νεαρή χριστιανή, κοπέλα από τη Δρόπολη, να μην ακολουθήσει το παράδειγμά τους, αλλά να διατηρήσει την πίστη της και να προσευχηθεί και για αυτούς στην εκκλησία. Τμήμα των στίχων έχει ως εξής:

Μωρ' Δεροπολίτισσα,
μωρ' καημένη
μωρ' Δεροπολίτισσα, ζηλεμένη,
βάλ' το φέσι σου στραβά
σίντα πας στην εκκλησιά,
με λαμπάδες με κεριά
και με μοσχοθυμιατά.
Και προσκύνα για τ' εμάς,
για τ' εμάς τους Χριστιανούς,
τι μας πλάκωσ' η Τουρκιά
και μας σφάζουν σαν τ' αρνιά.


## Παραπομπές


## Εξωτερικοί σύνδεσμοι
*Ζωντανή εκτέλεση, Ωδείο Ηρώδου του Αττικού, Αθήνα.
*Ζωντανή εκτέλεση, συγκρότημα Μη χείρων.

Κατηγορία:Βόρεια Ήπειρος
Κατηγορία:Ελληνικά παραδοσιακά τραγούδια
Δημάρατος (αποσαφήνιση)

Το ελληνικό όνομα **Δημάρατος** ή **Δημάρετος** ή **Δαμάρετος** μπορεί να αναφέρεται σε κάποιο από τα παρακάτω πρόσωπα:

## Αρχαιότητα
* Δημάρατος ο Βακχιάδης (7ος αι. π.Χ.), Κορίνθιος ευγενής
* Δαμάρετος ο Ηρεύς (6ος αιώνας π.Χ.), ολυμπιονίκης στο αγώνισμα του οπλίτη δρόμου
* Δημάρατος της Σπάρτης (περ. 500 π.Χ.), βασιλιάς της Σπάρτης και ολυμπιονίκης των αρματοδρομιών
* Δημάρατος ο Κορίνθιος (4ος αι. π.Χ.), Κορίνθιος διπλωμάτης, προσέφερε στον Μέγα Αλέξανδρο τον Βουκεφάλα
* Δημάρατος ο Ρόδιος (4ος αι. π.Χ.), Ρόδιος ναύαρχος
* Ο πατέρας (2ος αι. π.Χ.) του τυράννου και βασιλιά της Σπάρτης Νάβιδος
* Δημάρατος ο Εφέσιος (1ος αιώνας π.Χ.), ολυμπιονίκης στο αγώνισμα του σταδίου από την Έφεσο
* Δημάρατος ο μυθογράφος, `Ελληνας μυθογράφος

## Νεότερη εποχή (ως επώνυμο)
* Δημήτριος Φ. Δημάρατος, Ηπειρώτης στρατιωτικός, αδελφός του Ιωάννη
* Ζωσιμάς Ι. Δημάρατος, δικηγόρος, γιος του Ιωάννη
* Ιωάννης Φ. Δημάρατος (1893-1980), φιλόλογος και δημοσιογράφος
* Κωνσταντίνος Δημάρατος (1760-1838), ο αρχιγραμματέας του Αλή Πασά των Ιωαννίνων, γνωστός και ως **Κώστας Γραμματικός**
* Σωκράτης Δημάρατος (1889-1966), Ηπειρώτης αντιστράτηγος και πολιτικός
* Φίλιππος Δημάρατος (1855-1900), Ηπειρώτης φιλόλογος

Κατηγορία:Αποσαφηνίσεις ονομάτων
Διαμαντής Κάντζας

Ο **Διαμαντής Κάντζας**, Έλληνας εφημεριδοπώλης με καταγωγή από τη Δημητσάνα, υπήρξε πρωταθλητής στίβου που κυριάρχησε στους δρόμους ημιαντοχής, αντοχής και στον μαραθώνιο από το 1905 ως το 1924 κατακτώντας 12 ατομικές νίκες στο Πανελλήνιο πρωτάθλημα στίβου ανδρών. Επίσης, αναδείχθηκε νικητής στους Παναιγύπτιους και στους Πανιώνιους αγώνες και κατέρριψε το πανελλήνιο ρεκόρ των 800μ. Ήταν κάτοικος Πειραιά και ανήκε στον Πειραϊκό Σύνδεσμο. Το ρεκόρ της νίκης του στο πανελλήνιο πρωτάθλημα μαραθωνίου του 1924 με 3 ώρες 05.47.4 καταγράφηκε ως πρώτο πανελλήνιο ρεκόρ, από τότε που οριοθετήθηκε το ακριβές μήκος της κλασικής διαδρομής. Πέθανε σε ηλικία 83 ετών, στις 12 Φεβρουαρίου 1964 στον Πειραιά και ετάφη στο νεκροταφείο της Ανάστασης. 

## Διακρίσεις
* **[[Πανελλήνιο πρωτάθλημα στίβου ανδρών|Πανελλήνιο πρωτάθλημα]]**
:**Πρωταθλητής** **13 φορές (12 σε ατομικά αγωνίσματα και μία σε σκυταλοδρομία)**:
::800μ (4): 1909, 1910, 1911, 1912.
::1500μ (6): 1909, 1910, 1911, 1912, 1919, 1920.
::5000μ (1): 1914.
::Μαραθώνιος (1): 1924.
::Σκυταλοδρομία (1): 1911 (με την ομάδα του Πειραϊκού). 
:*Δευτεραθλητής*
::400μ: 1912.
::800μ: 1907, 1908. 
::20.000μ (ημιμαραθώνιος): 1905. 
::Μαραθώνιος: 1906, 1909, 1926.
::Σκυταλοδρομία 1428μ: 1910 (με την ομάδα του Πειραϊκού).
:*Τριταθλητής*
::5 μίλια: 1909.
* ** [[Πανιώνιοι Αγώνες]]** (νικητής):
:800μ: 1909
:1500μ: 1909
* **Παναιγύπτιοι Αγώνες**:
:800μ (νικητής): 1910, 1912
:1500μ (2ος): 1912
:Μαραθώνιος (3ος): 1912
* **Πανελλήνια ρεκόρ**:
:800μ: 2.07.2 (1909), 2.06.2 (1911)
:Μαραθώνιος (κλασικής διαδρομής): 3 ώρες 05.47.4 (4 Μαΐου 1924)

## Πηγές

* "Η ιστορία των Πανελληνίων Αγώνων", Αθλητική Ηχώ, 16/6/1949.
* "Η ιστορία των Πανελληνίων Αγώνων", Αθλητική Ηχώ, 18/6/1949.
* "Η ιστορία των Πανελληνίων Αγώνων", Αθλητική Ηχώ, 20/6/1949.
* "Η ιστορία των Πανελληνίων Αγώνων", Αθλητική Ηχώ, 23/6/1949.
* Ηρ. Αθανασόπουλος, "Μαραθώνιος & Μαραθώνας", 2010.
## Αναφορές
    

Κατηγορία:Έλληνες αθλητές δρόμων μεσαίων αποστάσεων
Κατηγορία:Έλληνες αθλητές δρόμων μεγάλων αποστάσεων
Κατηγορία:Πειραϊκός Σύνδεσμος
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Πολ Κάλας

Ο **Πολ Κάλας** (*Paul Kalas*) είναι σύγχρονος Ελληνοαμερικανός αστρονόμος, γνωστός για την ανακάλυψη δίσκων συντριμμάτων γύρω από αστέρες. Ομάδα επιστημόνων με επικεφαλής τον Κάλας απεικόνισε για πρώτη φορά στο ορατό φως έναν εξωηλιακό πλανήτη με τροχιακή κίνηση γύρω από τον αστέρα Φομαλώ, σε απόσταση 25 ετών φωτός από τη Γη. Ο πλανήτης αυτός αναφέρεται ως «Φομαλώ b».

## Βιογραφικά στοιχεία
Ο Κάλας γεννήθηκε στη Νέα Υόρκη στις 13 Αυγούστου 1967. Οι γονείς του ήταν ο Γεώργιος Καβαλλίνης και η Μαρία Δρεττάκη, που είχαν μεταναστεύσει στις ΗΠΑ από το Ηράκλειο της Κρήτης. Ο Πολ παρακολούθησε μαθήματα στο γυμνάσιο Detroit Country Day School στο Μίσιγκαν και σπούδασε φυσική και αστρονομία στο Πανεπιστήμιο του Μίσιγκαν, στο Ανν Άρμπορ. Συνέχισε με μεταπτυχιακές σπουδές και πήρε το διδακτορικό του στην αστρονομία το 1996 από το Πανεπιστήμιο της Χαβάης υπό την επίβλεψη του Ντέιβιντ Τζούιτ.

Στη συνέχεια ο Κάλας εργάσθηκε ως μεταδιδακτορικός ερευνητής στο Ινστιτούτο Μαξ Πλανκ για την Αστρονομία στη Χαϊδελβέργη της Γερμανίας, στο Επιστημονικό Ινστιτούτο του Διαστημικού Τηλεσκοπίου (Βαλτιμόρη) και στο Πανεπιστήμιο της Καλιφόρνια στο Μπέρκλεϊ. Το 2006 εκλέχθηκε καθηγητής της αστρονομίας στο Πανεπιστήμιο της Καλιφόρνια στο Μπέρκλεϊ. Σήμερα ζει στο Μπέρκλεϊ με τη σύζυγό του Ασπασία Γκίκα και τις κόρες τους Μαρία-Νικολέττα και Ναταλία.

## Ανακαλύψεις
Ο Κάλας πρωτοστάτησε στην ανακάλυψη αρκετών περιαστρικών δίσκων χρησιμοποιώντας ένα στεμματογράφο στο Διαστημικό Τηλεσκόπιο Χαμπλ και στο τηλεσκόπιο των 2,2 μέτρων του Πανεπιστημίου της Χαβάης στο Μάουνα Κέα. Το 1995 ανεκάλυψε ποικίλες μορφές ασύμμετρων δομών σε οπτικές εικόνες του δίσκου του Βήτα Οκρίβαντος. Υπήρξε ο επικεφαλής επιστήμονας στην ομάδα που απεικόνισε για πρώτη φορά στο ορατό φως δίσκους συντριμμάτων γύρω από τον γειτονικό ερυθρό νάνο AU Μικροσκοπίου και τον φωτεινό αστέρα Φομαλώ.

Η εικόνα του Φομαλώ από τον Κάλας με το Διαστημικό Τηλεσκόπιο Χαμπλ απεκάλυψε μία στενή ζώνη σκόνης και μικρών σωμάτων ανάλογη με τη Ζώνη Κάιπερ του Ηλιακού μας Συστήματος. Ωστόσο, ο Κάλας βρήκε πως η ζώνη του Φομαλώ είναι στενή και γεωμετρικά έκκεντρη σε σχέση με τον αστέρα κατά 15 AU. Τα χαρακτηριστικά αυτά θεωρούνται ισχυρές ενδείξεις για την ύπαρξη ενός εξωηλιακού πλανήτη που περιφέρεται γύρω από τον Φομαλώ και διαμορφώνει με τη βαρύτητά του τη μορφολογία της ζώνης-δίσκου.

## Τιμητική διάκριση
* Βραβείο *Newcomb Cleveland* του Αμερικανικού Συνδέσμου για την Προαγωγή της Επιστήμης (American Association for the Advancement of Science) το 2009

## Παραπομπές


## Εξωτερικοί σύνδεσμοι
* Προσωπική ιστοσελίδα
* The Circumstellar Disk Learning Site
* `Αρθρο του ''Sky & Telescope'' για την ανακάλυψη στον Φομαλώ
* Άρθρο του Space.com για την ανακάλυψη στον AU Μικροσκοπίου
* Άρθρο του ''New Scientist'' για την ανακάλυψη στους HD 53143 και HD 139664

Κατηγορία:Αμερικανοί αστρονόμοι
Κατηγορία:Έλληνες αστρονόμοι
Κατηγορία:Ελληνοαμερικανοί επιστήμονες
Ούτε σε αυτή την περίπτωση

[thumb|400px|'''''[Οι Συμφορές του Πολέμου***, '''Νο.36: ''Tampoco*** (*Ούτε σε αυτή την περίπτωση*), Φρανθίσκο Γκόγια, περ. 1808-1814, 15,5 x 20,6 εκ. (εικόνα)/ 24,9 x 34,1 εκ. (χαρτί)]]
Το έργο ***Ούτε σε αυτή την περίπτωση*** (Ισπανικά: *Tampoco*) είναι το 36ο από τη σειρά χαρακτικών *[[Οι Συμφορές του Πολέμου]]* του Ισπανού καλλιτέχνη Φρανθίσκο Γκόγια. Ο Γκόγια δεν αποκάλυψε που αποσκοπούσε η δημιουργία αυτών των χαρακτικών, ωστόσο οι ιστορικοί της τέχνης θεωρούν τη σειρά ως μια εικαστική διαμαρτυρία κατά της βίας της επανάστασης της 2ας Μαΐου του 1808, τον ακόλουθο πόλεμο της Ιβηρικής Χερσονήσου κατά την περίοδο 1808-1814, και την οπισθοχώρηση του φιλελευθερισμού μετά την παλινόρθωση της μοναρχίας των Βουρβόνων. 

## Το έργο
[thumb|200px|left|<div style="height: 60px;  overflow: auto; padding: 3px;text-align: left; border:solid 1px;">''Οι κρεμασμένοι'', Ζαν Καλό, οξυγραφία (γραμμική), 8.2×18.6, Μουσείο Καλών Τεχνών του Πανεπιστημίου του Μίσιγκαν ([Ανν Άρμπορ). Οι θηριωδίες και οι συμφορές που συνοδεύουν κάθε πόλεμο είχαν ήδη αποτυπωθεί στα χαρακτικά του Ζαν Καλό. Οι εκτελεσμένοι, οι οποίοι σύμφωνα με το συνοδευτικό κείμενο είναι ληστές, έχουν κρεμαστεί από δύο κλαδιά του δέντρου με συμμετρικό σχεδόν τρόπο. Μια ιδιότυπη όσο και μακάβρια τάξη φαίνεται να επικρατεί σε αυτή τη σκηνή μαζικής εκτέλεσης.]]
Ο τίτλος του συγκεκριμένου έργου σχετίζεται άμεσα με τον τίτλο του προηγούμενου (35ου) χαρακτικού της σειράς, *Κανείς δεν ξέρει γιατί*. Εδώ ο Γκόγια δίνει έμφαση στον κεντρικό άξονα της σύνθεσης, ο οποίος είναι ο κρεμασμένος. Η σημασία του τοπίου είναι μειωμένη καθώς η μορφή του νεκρού δεσπόζει σε πρώτο πλάνο. Όλα εδώ μοιάζουν να έχουν χάσει το νόημά τους. Ο Γάλλος στρατιώτης παρακολουθεί τον κρεμασμένο Ισπανό χωρικό ψύχραιμος, δίχως να δείχνει ικανοποίηση αλλά ούτε και μίσος για τον αντίπαλο. Δείχνει να προβληματίζεται για τη ματαιότητα του πολέμου. Η μεγάλη πέτρα στην οποία ακουμπά τον αγκώνα του προοριζόταν, προφανώς, να φιλοξενήσει κάποια επιγραφή, η οποία όμως δεν προστέθηκε ποτέ. To 1633 ο Ζαν Καλό είχε απεικονίσει μια μαζική εκτέλεση διά απαγχονισμού κατά τη διάρκεια του τριακονταετούς πολέμου. Εδώ ο κεντρικός άξονας είναι το δέντρο και δίνεται περισσότερη έμφαση στο φόντο. Όπως αναφέρεται στους στίχους που συνοδεύουν το χαρακτικό πρόκειται για ληστές που είναι άξιοι της μοίρας τους. Διακόσια περίπου χρόνια αργότερα, ο Γκόγια εστιάζει στην αγριότητα και τη ματαιότητα του συμβάντος δίχως να παίρνει το μέρος κανενός.

## Παραπομπές


Κατηγορία:Χαρακτικά του Φρανθίσκο Γκόγια
Κατηγορία:Εκθέματα του Μουσείου του Πράδο (Μαδρίτη)
Κατηγορία:Εκθέματα στο Βρετανικό Μουσείο
1454 Καλεβάλα

Η **Καλεβάλα (Kalevala)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,695. Ανακαλύφθηκε το 1936 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά της από το φινλανδικό έπος (σάγκα) *[[Καλεβάλα]]*.

## Φυσικά χαρακτηριστικά
Τα φυσικά χαρακτηριστικά της Καλεβάλα είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Καλεβαλα
1455 Μιτσέλλα

Η **Μιτσέλλα (Mitchella)** είναι ένας αστεροειδής που περιφέρεται κυρίως στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,74. Ανακαλύφθηκε το 1937 από τον Γερμανό αστρονόμο Άλφρεντ Μπόρμαν, που παρατηρούσε από τη Χαϊδελβέργη, και πήρε το όνομά της προς τιμή της Αμερικανίδας αστρονόμου Μαρία Μίτσελ (1818-1889). Η Μιτσέλλα είναι ο δεύτερος από τους εννέα συνολικά αστεροειδείς που ανακάλυψε ο συγκεκριμένος αστρονόμος.

## Φυσικά χαρακτηριστικά
Τα φυσικά χαρακτηριστικά της Μιτσέλλας είναι άγνωστα. Η Μιτσέλλα περιστρέφεται γύρω από τον εαυτό της μία φορά κάθε 90 ως 150 ώρες περίπου, μία εξαιρετικά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μιτσελλα
1456 Σαλντάνα

Ο **Σαλντάνα (Saldanha)** είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,87. Ανακαλύφθηκε το 1937 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά του από τον Κόλπο Σαλντάνα, ένα φυσικό λιμάνι της Νότιας Αφρικής.

## Φυσικά χαρακτηριστικά
Η μέση διάμετρος του Σαλντάνα εκτιμάται σε 43,59 χιλιόμετρα. Ο φασματικός τύπος του είναι **C** (ανθρακούχος), ενώ το γεωμετρικό άλβεδό του είναι 0,0395. Ο Σαλντάνα περιστρέφεται γύρω από τον εαυτό του μία φορά κάθε 19 ώρες και 2 λεπτά, μία μάλλον αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σαλντανα
1457 Άγκυρα

μικρογραφία|3D μοντέλο του αστεροειδούς 1457 Άγκυρα
Η **Άγκυρα (Ankara)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1937 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από την ομώνυμη πόλη, πρωτεύουσα της Τουρκίας.

## Φυσικά χαρακτηριστικά
Η μέση διάμετρος της Άγκυρας εκτιμάται σε 26 χιλιόμετρα περίπου. Ο φασματικός τύπος της είναι άγνωστος. Η Άγκυρα περιστρέφεται γύρω από τον εαυτό της μία φορά κάθε περίπου 30 ως 34 ώρες, μία αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αγκυρα
Κατηγορία:Άγκυρα
1458 Μινέρα

Η **Μινέρα (Mineura)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,236. Ανακαλύφθηκε το 1937 από τον Βέλγο αστρονόμο Φερνάν Ριγκώ, που παρατηρούσε από την Υκλ του Βελγίου και πήρε το όνομά της προς τιμή του Βέλγου μαθηματικού Αντόλφ Μινέρ (*Adolphe Mineur*).

## Φυσικά χαρακτηριστικά
Η μέση διάμετρος της Μινέρας εκτιμάται σε 17,19 χιλιόμετρα. Ο φασματικός τύπος της είναι **S** (λιθώδης), ενώ το γεωμετρικό άλβεδό της είναι 0,1502.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μινερα
1459 Μάγκνια

μικρογραφία|3D μοντέλο του αστεροειδούς 1459 Μάγκνια
Η **Μάγκνια (Magnya)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,275. Ανακαλύφθηκε το 1937 από τον Ρώσο αστρονόμοΓκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας (και, ανεξάρτητα, από τον Γάλλο αστρονόμο Α. Πατρί, που παρατηρούσε από τη Νίκαια).

## Φυσικά χαρακτηριστικά
Η μέση διάμετρος της Μάγκνια εκτιμάται σε 29,90 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,217 ± 0,053. Η Μάγκνια περιστρέφεται γύρω από τον εαυτό της μία φορά κάθε 4 ώρες και 41 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μαγκνια
1453 Φένια

Η **Φένια (Fennia)** είναι ένας μικρός διπλός αστεροειδής, που περιφέρεται στην εσώτατη περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,331. Ανακαλύφθηκε στις 8 Μαρτίου 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και επίσης, ανεξάρτητα, 15 μέρες μετά και από τον Ρώσο αστρονόμο Γκριγκόρι Νεουιμίν, που παρατηρούσε από το Σιμέις της Κριμαίας. Το *Minor Planet Center* (Κέντρο Ελασσόνων Πλανητών) αναγνωρίζει μόνο τον πρώτο που ανακάλυψε τον δορυφόρο. Η αρχική προσωρινή ονομασία της, ήταν **1938 ED<sub>1</sub>** και τελικώς πήρε το όνομα Φένια από τη λατινική ονομασία για τη Φινλανδία.

Ανήκει στην Οικογένεια αστεροειδών της Ουγγαρίας. Είναι ένας από τους ελάχιστους αστεροειδείς της Κύριας Ζώνης που συμπληρώνει μία περιφορά γύρω από τον Ήλιο σε λιγότερο από χίλιες γήινες ημέρες, καθώς χρειάζεται 954,4 ημέρες ή 2,61 γήινα έτη.

## Φυσικά χαρακτηριστικά
Η μέση διάμετρος της Φένιας εκτιμάται σε 7,32 χιλιόμετρα κατά το πιθανότερο σενάριο, σύμφωνα με την *Collaborative Asteroid Lightcurve Link*, αν και διάφορες εκτιμήσεις έχουν κάνει λόγο για νούμερα που κυμαίνονται από 6,36 έως 8,98 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,2494. Η Φένια περιστρέφεται γύρω από τον εαυτό της μία φορά κάθε 4 ώρες 24 λεπτά και 44 δευτερόλεπτα.

## Δορυφόρος
Το 2007, φωτομετρικές παρατηρήσεις της καμπύλης φωτός αποκάλυψαν ότι η Φένια είναι ένας σύγχρονης περιστροφής δυαδικός αστεροειδής, καθώς έχει ένα δικό της φεγγάρι. Ο δορυφόρος της, αρχικά φάνηκε να έχει τροχιακή περίοδο 22,99 ωρών, που μεταγενέστερα αναθεωρήθηκε ελαφρά σε 23,55 ώρες. Είναι τουλάχιστον το ένα τέταρτο της διαμέτρου της ίδιας της Φένιας – μια δευτερεύουσα προς πρωτεύουσα μέση διάμετρο σε αναλογία 0,28 ± 0,02) – η οποία μεταφράζεται σε διάμετρο 1,95 ± 0,18 χιλιομέτρων με βάση τις τρέχουσες εκτιμήσεις.

## Αναφορές


## Εξωτερικοί σύνδεσμοι
* Τροχιά από το JPL (Java) / Εφημερίδα.
* Asteroids with Satellites, Robert Johnston, johnstonsarchive.net
* Asteroid Lightcurve Database (LCDB), query form (info )
* Dictionary of Minor Planet Names, Google books.
* Asteroids and comets rotation curves, CdR – Observatoire de Genève, Raoul Behrend.
* Discovery Circumstances: Numbered Minor Planets (1)-(5000) – Minor Planet Center (Κέντρο Ελασσόνων Πλανητών).

Φενια
Φενια
Παναιγύπτιοι-Πανελλήνιοι Αγώνες 1912

Οι **Β΄ Παναιγύπτιοι-Πανελλήνιοι Αθλητικοί Αγώνες 1912**, με διοργανωτή Όμιλο Φιλάθλων Αλεξάνδρειας διεξήχθησαν από τις 19 ως τις 21 Απριλίου 1912 στο στάδιο "Ρον Πουέν" (*Rond Point*), στην Αλεξάνδρεια της Αιγύπτου. Οι αγώνες ονομάστηκαν έτσι, διότι είχαν προσκληθεί όλα τα μεγάλα ελληνικά σωματεία από την ελεύθερη Ελλάδα, την Κύπρο και την Οθωμανική Αυτοκρατορία: Θεσσαλονίκη, Μικρασία, Κωνσταντινούπολη και νησιά του Αιγαίου ενώ μετείχαν και τα αιγυπτιακά σωματεία: ελληνικά, αγγλικά, ιταλικά κ.ά. 

## Χρονικό των αγώνων

Ο Ιταλοτουρκικός πόλεμος που είχε ξεσπάσει την άνοιξη του 1912 δεν επέτρεψε να συμμετάσχουν οι ελληνικοί σύλλογοι από την Οθωμανική αυτοκρατορία και στους αγώνες μετείχαν μόνο 11 σωματεία από Ελλάδα, Κύπρο και Αίγυπτο, οπότε δεν είχαν τόση επιτυχία όπως οι Α΄ Πανελλήνιοι-Παναιγύπτιοι Αγώνες 1910, στους οποίους είχαν μετάσχει 30 σύλλογοι. Πάντως, μετείχαν πολλοί πρωταθλητές από το Πανελλήνιο πρωτάθλημα στίβου ανδρών 1912 που είχε διεξαχθεί στις 29-31 Μαρτίου. Επίσης, πολλά σωματεία απέστειλαν ευχετήρια μηνύματα, όπως ο Ηρακλής Θεσσαλονίκης:
* *Χθες επί τη ενάρξη των Παναιγυπτίων Γυμναστικών Αγώνων εν Αλεξανδρεία ο ενταύθα Γυμναστικός Σύλλογος "Ηρακλής" απέστειλε το κάτωθι συγχαρητήριον τηλεγράφημα: "Όμιλον Φιλάθλων, Αλεξάνδρειαν. Επί ενάρξει αγώνων θερμά συγχαρητήρια και ευχάς επιτυχίας υποβάλλομεν. Σύλλογος Ηρακλής".* 

Η ελληνική κυβέρνηση, τιμώντας τους Έλληνες της Αιγύπτου, τις ημέρες των αγώνων απέστειλε στην Αλεξάνδρεια τρία πολεμικά πλοία: το θωρηκτό "Αβέρωφ" με κυβερνήτη τον πλοίαρχο Π. Γκίνη και τα αντιτορπιλικά "Λόγχη" με κυβερνήτη τον πλωτάρχη Ραζικώτσικα και "Σφενδόνη" με κυβερνήτη τον πλωτάρχη Κακουλίδη. Το επιβλητικό θωρηκτό "Γ. Αβέρωφ", το οποίο μόλις είχε παραληφθεί από το ναυπηγείο, αποτέλεσε αντικείμενο περιεργείας για τους Αλεξανδρινούς, οι οποίοι έσπευσαν να το επισκεφτούν και να περιηγηθούν στους χώρους του. Μάλιστα, την Κυριακή 21 Απριλίου στο παρεκκλήσι του πλοίου τελέστηκε πατριαρχική θεία λειτουργία, παρουσία των επισήμων αρχών της Ελληνικής παροικίας και στη συνέχεια στους παρευρεθέντες προσφέρθηκε ρόφημα καφές, τσάι και σοκολάτα και έγινε ξενάγηση.

Οι αγώνες περιλάμβαναν τα λεγόμενα αθλητικά αγωνίσματα: στίβος, ενόργανη γυμναστική, διελκυστίνδα, αναρρίχηση, άρση βαρών και πάλη και επιπλέον αγωνίσματα ναυτικά (κολύμβηση, καταδύσεις, υδατοσφαίριση, κωπηλασία), σκοπευτικά, οπλομαχητικά και ποδηλατικά.

## Οι νικητές
Είναι γνωστά ελάχιστα αποτελέσματα

### Στίβος

### Σκοποβολή

### Οπλομαχία

## Αναφορές


## Πηγές

* Πέτρος Λινάρδος, "Η Σμύρνη του Πανιωνίου", Ν. Σμύρνη, 1998, σ. 136.
* "Παναιγύπτιοι Σκοπευτικοί Αγώνες εν Αλεξανδρεία. Τα αποτελέσματα", Σκριπ, 1/5/1912.

Κατηγορία:Διοργανώσεις στίβου στην Αίγυπτο
Κατηγορία:Πολυαθλητικές διοργανώσεις το 1912
Κατηγορία:Αθλητισμός στην Αλεξάνδρεια
1611 Μπέγιερ

Ο **Μπέγιερ (Beyer)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,722. Ανακαλύφθηκε το 1950 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Γερμανού αστρονόμου Μαξ Μπέγιερ (*Max Beyer*, 1894-1982).

## Φυσικά χαρακτηριστικά
Ο Μπέγιερ περιστρέφεται γύρω από τον εαυτό του μια φορά κάθε 10 ως 16 ώρες περίπου. Τα φυσικά χαρακτηριστικά του Μπέγιερ είναι άγνωστα.

## Εξωτερικοί σύνδεσμοι
* Τροχιά από το JPL (Java)

Μπεγιερ
Σταντ ντε Φρανς

Το **Σταντ ντε Φρανς** (γαλλικά: *Stade de France*) είναι το εθνικό στάδιο της Γαλλίας και βρίσκεται βόρεια του Παρισιού, στην κοινότητα του Σαιν-Ντενί (Σεν-Σαιν-Ντενί). Χτίστηκε το 1995 για το Παγκόσμιο Κύπελλο και έχει χωρητικότητα 80.000 θέσεων, καθιστώντας το πέμπτο μεγαλύτερο γήπεδο στην Ευρώπη. Χρησιμοποιείται κυρίως από την Εθνική ομάδα ποδοσφαίρου Γαλλίας και την γαλλική ομάδα ένωσης ράγκμπι για διεθνής αγώνες.

Στις 12 Ιουλίου του 1998, το γήπεδο φιλοξένησε τον τελικό του Παγκοσμίου Κυπέλλου οπού η Γαλλία νίκησε τη Βραζιλία με σκορ 3-0. Το Σταντ ντε Φρανς έχει χαρακτηριστεί από την UEFA ως γήπεδο κατηγορίας τέσσερα και έχει φιλοξενήσει αγώνες για το Παγκόσμιο Κύπελλο Ποδοσφαίρου 1998, Παγκόσμιο Κύπελλο Ράγκμπι 1999, Παγκόσμιο Πρωτάθλημα Στίβου 2003, και το Παγκόσμιο Κύπελλο Ράγκμπι 2007. Η εγκατάσταση φιλοξένησε επίσης την ετήσια Motorsport διοργάνωση Race of Champions το 2004, 2005 και 2006 πριν το γεγονός μετακομίσει στο Στάδιο Γουέμπλεϊ, στο Λονδίνο.

Το Σταντ ντε Φρανς φιλοξένησε τρεις τελικούς Τσάμπιονς Λιγκ το 2000, το 2006 και το 2022, αντίστοιχα. Το στάδιο χρησιμοποιείται επίσης για μουσικές συναυλίες και άλλες αθλητικές εκδηλώσεις. Η εγκατάσταση ανήκει στην Κοινοπραξία Stade de France.

## Παραπομπές


## Εξωτερικοί σύνδεσμοι
* 

Κατηγορία:Αθλητικές εγκαταστάσεις Θερινών Ολυμπιακών Αγώνων 2024
Κατηγορία:Αθλητικές εγκαταστάσεις στην Ιλ-ντε-Φρανς
Κατηγορία:Στάδια ποδοσφαίρου στην Ιλ-ντε-Φρανς
Κατηγορία:Εθνική Γαλλίας (ποδόσφαιρο)
Κατηγορία:Αθλητισμός στην Σεν-Σαιν-Ντενί
Κατηγορία:Ποδόσφαιρο στην Ιλ-ντε-Φρανς
Κατηγορία:Στάδια Παγκοσμίου Κυπέλλου Ποδοσφαίρου 1998
Κατηγορία:Στάδια Ευρωπαϊκού Πρωταθλήματος Ποδοσφαίρου 2016
Γαλλια
Σαιν-Ντενί (Σεν-Σαιν-Ντενί)

Το **Σαιν-Ντενί** () είναι κοινότητα στα βόρεια προάστια του Παρισιού, στη Γαλλία. Απέχει 9,4 χιλιόμετρα από το κέντρο του Παρισιού.

Στο Σαιν-Ντενί βρίσκεται η βασιλική νεκρόπολη του Σαιν-Ντενί και ήταν επίσης η θέση ενός αββαείου. Φιλοξενεί επίσης την άτυπη έδρα της εθνικής ομάδας ποδοσφαίρου της Γαλλίας, το Σταντ ντε Φρανς, που χτίστηκε για το Παγκόσμιο Κύπελλο Ποδοσφαίρου 1998.

Το Σαιν-Ντενί είναι ένα πρώην βιομηχανικό προάστιο που σήμερα μεταστρέφεται στις οικονομικές βάσεις του. Οι κάτοικοι του Σαιν-Ντενί ονομάζονται *Dionysiens*.

## Παραπομπές


Κατηγορία:Κοινότητες της Σεν-Σαιν-Ντενί
ΕΕ (αποσαφήνιση)

Η συντομογραφία λατινικών και ελληνικών χαρακτήρων **EE** ή **ΕΕ** (στην αγγλική γλώσσα προφέρεται ι-ι) μπορεί να αναφέρεται:
## Στη διεθνή ορολογία
*Ως **EE** στην Εσθονία, χώρα κατά ISO.
*Ως .ee στον top-level domain κωδικό για την Εσθονία στο διαδίκτυο.
*Ως **EE** στην Aero Airlines, εσθονική αεροπορική εταιρεία
*Στον EE<Sub>16</sub>, δεκαεξαδικό αριθμό που αντιστοιχεί στον αριθμό 238 στο δεκαδικό σύστημα.

## Στην ελληνική γλώσσα
*Στην Εθνική Εταιρεία
*Στην Εξοικονόμηση ενέργειας
*Στην Επιχειρησιακή έρευνα
*Στην Ετερόρρυθμη Εταιρεία ως **ΕΕ** ή **Ε.Ε.**, τύπο συγκρότησης εταιρείας.
*Στην Ευρωπαϊκή Ένωση ως **ΕΕ** ή **Ε.Ε.**
*Στην Ευρωπαϊκή Εταιρεία
*Στην Εφορευτική επιτροπή
*Στο ,ΕΕ΄ ή **,εε΄** στον αριθμό 5.005 στο ελληνικό σύστημα αρίθμησης.
*Στο Έτος Εγίρας ως **Ε.Ε.** και **ε.Ε.**
*Στις Πινακίδες κυκλοφορίας οχημάτων της Ελλάδας ως **ΕΕ** στα αρχικά γράμματα.
Σέτι

thumb|right|300px|Σέτι

Το **Σέτι** (νεπαλ.: सेती) είναι μια από τις 14 ζώνες του Νεπάλ. Βρίσκεται στην μακρυά δυτική περιφέρεια. Πρωτεύουσα είναι το Ντιπαγιάλ.

## Γεωγραφία
Το Σέτι είναι η δυτικότερη και μεγαλύτερη στην Άπω Δυτική περιφέρεια (η άλλη είναι το Μαχακάλι). Συνορεύει με την Ινδία, την Κίνα, το Μαχακάλι, το Καρνάλι και το Μπέρι,

## Συνοικίες
thumb|250px|right|Συνοικίες του Σέτι

Το Σέτι διαιρείται σε 5 συνοικίες:

Κατηγορία:Ζώνες του Νεπάλ
Καρνάλι

thumb|right|300px|Καρνάλι
thumb|right|300px|Σιμικότ
thumb|right|300px|Λίμνη Ράρα, Μούγκου
thumb|right|300px|Λίμνη Ποξούμδο, Ντόλπα

Το **Καρνάλι** (νεπαλ.: कर्णाली) είναι μια από τις 14 ζώνες του Νεπάλ. Βρίσκεται στην μεσοδυτική περιφέρεια. Πρωτεύουσα είναι η Τζούμλα.

## Γεωγραφία
Το Καρνάλι είναι η μεγαλύτερη στην ζώνη του Νεπάλ. Βρίσκεται βορειοπδυτικά της μεσοδυτικής περιφέρειας. Συνορεύει με την Κίνα, το Σέτι, το Ράπτι, το Νταουλαγκίρι και το Μπέρι,

## Συνοικίες
thumb|250px|right|Συνοικίες του Καρνάλι

Το Καρνάλι διαιρείται σε 4 συνοικίες:

Κατηγορία:Ζώνες του Νεπάλ
Μπέρι

thumb|right|300px|Μπέρι

Το **Μπέρι** (νεπαλ.: भेरी) είναι μια από τις 14 ζώνες του Νεπάλ. Βρίσκεται στην μεσοδυτική περιφέρεια. Πρωτεύουσα είναι το Νεπαλγκάντζ.

## Γεωγραφία
Το Μπέρι είναι η βρίσκεται νοτιοανατολικά της μεσοδυτικής περιφέρειας. Συνορεύει με την Ινδία, το Σέτι, το Ράπτι και το Καρνάλι.

## Συνοικίες
thumb|250px|right|Συνοικίες του Μπέρι

Το Καρνάλι διαιρείται σε 4 συνοικίες:

Κατηγορία:Ζώνες του Νεπάλ
Ράπτι

Το **Ράπτι** (νεπαλ.: राप्ती) είναι μια από τις 14 ζώνες του Νεπάλ. Βρίσκεται στην μεσοδυτική περιφέρεια. Πρωτεύουσα είναι η Τουλσιπούρ.

## Γεωγραφία
Το Ράπτι βρίσκεται νοτιοανατολικά της μεσοδυτικής περιφέρειας. Συνορεύει με την Ινδία, το Μπέρι, το Νταουλαγκίρι, το Λουμπίνι και το Καρνάλι.

## Συνοικίες
thumb|250px|right|Συνοικίες του Ράπτι

Το Ράπτι διαιρείται σε 5 συνοικίες:

Κατηγορία:Ζώνες του Νεπάλ
Αργύρης Σαλιαρέλης

Ο **Αργύρης Σαλιαρέλης** είναι Έλληνας επιχειρηματίας, που διετέλεσε πρόεδρος του Ολυμπιακού από τον Νοέμβριο του 1988 ως τον Μάρτιο του 1992.
## Βιογραφία
Καταγόμενος από το νησί της Αίγινας, στο οποίο έχει και δικό του πύργο, ο Σαλιαρέλης απέκτησε σημαντική περιουσία στην Αφρική και κυρίως στην Κένυα, από εξόρυξη και εμπόριο πολύτιμων λίθων.

Απέκτησε της μετοχές του Ολυμπιακού από τον Γιώργο Κοσκωτά, τον οποίο βοήθησε να διαφύγει από την Ελλάδα, αρχικά στη Βραζιλία και στη συνέχεια στις ΗΠΑ, όπου όμως συνελήφθη και κρατήθηκε στις φυλακές του Σάλεμ. Αν και αρχικά προφυλακίστηκε, αφέθηκε ελεύθερος και αφού προσέφυγε στο Πρωτοδικείο κατάφερε τελικά να διοικήσει τον Ολυμπιακό.  

Επί των ημερών του ο Ολυμπιακός πραγματοποίησε μερικές πολύ ηχηρές μεταγραφές (Όλεγκ Προτάσοφ, Βασίλης Καραπιάλης, Όλεγκ Μπλαχίν για προπονητή κλπ.) αλλά ο μόνος τίτλος που κατέκτησε ήταν το Κύπελλο του 1990. Παράλληλα, οι μεταγραφικές αυτές κινήσεις δημιούργησαν τεράστια χρέη στην ομάδα. Το 1989, λίγους μήνες μετά την ανάληψη της προεδρίας από τον Σαλιαρέλη, ο Ολυμπιακός έφτασε πολύ κοντά στο πρωτάθλημα, το οποίο έχασε όμως την προτελευταία αγωνιστική στην έδρα του, 0-1 από την ΑΕΚ, η οποία τελικά κατέκτησε τον τίτλο. 

Ο Σαλιαρέλης ήρθε αντιμέτωπος πολλές φορές με τους οργανωμένους οπαδούς, που τον κατηγόρησαν για τα οικονομικά προβλήματα που είχε η ομάδα τότε, τα οποία ο Σαλιαρέλης απέδωσε στις προηγούμενες διοικήσεις. Η κόντρα κορυφώθηκε όταν ο Σαλιαρέλης τοποθέτησε καγκελόπορτες στη Θύρα 7.

Το 1993 καταδικάστηκε σε 10ετή φυλάκιση για υπόθαλψη εγκληματία, σχετικά με την υπόθεση της φυγάδευσης του Κοσκωτά στη Βραζιλία. Το 1996 το αίτημά του για επανάληψη της δίκης του απορρίπτεται από τον Άρειο Πάγο. Το όνομά του έχει επίσης εμπλακεί σε υποθέσεις απάτης, παράνομης οπλοφορίας (1999), πλαστών χαρτονομισμάτων (2002), απλής σωματικής βλάβης και εξύβρισης (2006). 

Ο Σαλιαρέλης είναι ίσως περισσότερο γνωστός για τον χαρακτηρισμό «επιστήμονες» που απέδωσε στους φιλάθλους του Ολυμπιακού τον Φεβρουάριο του 1991, απαντώντας σε ερώτηση δημοσιογράφου που μίλησε για φαινόμενα τραμπουκισμού από τους οπαδούς της ομάδας στον αγώνα Ολυμπιακού - Αθηναϊκού, όταν εξοργισμένοι Ολυμπιακοί εισέβαλαν στο γήπεδο και έδειραν τον διαιτητή Ναούμ και τον ποδοσφαιριστή Δημόπουλο.

Η δήλωση του Σαλιαρέλη είχε ως εξής: «*το πρωτάθλημα δεν γίνεται με τους ίδιους όρους για όλες τις ομάδες. Αυτοί που μπήκαν στο γήπεδο ήταν επιστήμονες! Όλες οι αποφάσεις είναι εναντίον του Ολυμπιακού. Η Πολιτεία και οι αρμόδιοι φορείς θα πρέπει να αναλάβουν τις ευθύνες τους*».

Γνωστά είναι και τα περιστατικά όπου χειροδίκησε: ως Πρόεδρος του Ολυμπιακού είχε χαστουκίσει τον δημοσιογράφο και καμεραμάν της ΕΡΤ Σωκράτη Ζάππα, ενώ χρόνια αργότερα, το 2005, χαστούκισε μέσα σε αίθουσα δικαστηρίου τον εκδότη της ακροδεξιάς εφημερίδας Ελεύθερη Ώρα, Γρηγόρη Μιχαλόπουλο.

## Παραπομπές



Κατηγορία:Έλληνες επιχειρηματίες
Κατηγορία:Έλληνες πρόεδροι αθλητικών συλλόγων
Κατηγορία:Πρόεδροι Ολυμπιακού Σ.Φ.Π. (ποδόσφαιρο)
Γκαντάκι

thumb|right|300px|Γκαντάκι
thumb|right|300px|Χωριό της Χάρη, Κάσκι
thumb|right|300px|Λαμτούνγκ
thumb|right|300px|Λαμτούνγκ
thumb|right|300px|Ο ποταμός Μαρσυάνγκντι κοντά στη Μπαχουντάντα, Λαμτζούνγκ
thumb|right|300px|Το χωριό Χιλεταξάρ, Λαμτούνγκ
thumb|right|300px|Το κέντρο του ποταμού Μαρσυάνγκντι. Άποψη από την Γκαουσανχάρ
[thumb|right|300px|Το όρος [Αναπούρνα, Μανάνγκ]]

Το **Γκαντάκι** (νεπαλ.: गण्डकी) είναι μια από τις 14 ζώνες του Νεπάλ. Βρίσκεται στην Δυτική περιφέρεια. Πρωτεύουσα είναι η Ποκάρα.

## Γεωγραφία
Το Γκαντάκι βρίσκεται βορειοανατολικά της δυτικής περιφέρειας. Συνορεύει με την Κίνα, το Ράπτι, το Νταουλαγκίρι, το Λουμπίνι, το Μπαγκμάτι και το Ναραγιάνι.

## Συνοικίες
thumb|250px|right|Συνοικίες του Γκαντάκι

Το Ράπτι διαιρείται σε 4 συνοικίες:

Κατηγορία:Ζώνες του Νεπάλ
1612 Χιρόζε

Ο **Χιρόζε (Hirose)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,616. Ανακαλύφθηκε το 1950 από τον Γερμανό αστρονόμο Καρλ Ράινμουτ, που παρατηρούσε από το Αστεροσκοπείο της Χαϊδελβέργης, και πήρε το όνομά του από τον Ιάπωνα αστρονόμο Χίντεο Χιρόζε (Hideo Hirose).

## Φυσικά χαρακτηριστικά
Τα φυσικά χαρακτηριστικά του Χιρόζε είναι άγνωστα.

## Εξωτερικοί σύνδεσμοι
* Τροχιά από το JPL (Java)

Χιροζε
1613 Σμάιλι

μικρογραφία|Η τροχιά του αστεροειδούς 1613 Σμάιλι
Ο **Σμάιλι (Smiley)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,548. Ανακαλύφθηκε το 1950 από τον Βέλγο αστρονόμο Συλβαίν Αρέντ, που παρατηρούσε από την πόλη Υκλ στο Βέλγιο, και πήρε το όνομά του προς τιμή του Αμερικανού αστρονόμου Τσαρλς Χιου Σμάιλι (*Charles Hugh Smiley*).

## Φυσικά χαρακτηριστικά
Ο Σμάιλι έχει διάμετρο 21,11 χιλιόμετρα και το άλβεδό του είναι 0,0883, ενώ ο φασματικός τύπος του είναι Cgh (κατά SMASSII). Επίσης, περιστρέφεται γύρω από τον εαυτό του μία φορά κάθε 80 περίπου ώρες, μία πολύ αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java)

Σμαιλι
Διαμαρτυρίας γραφή

Στην αρχαία Αθήνα κατά το Αττικό Δίκαιο στον εναγόμενο σε δίκη παρεχόταν το δικαίωμα να υποβάλει διαμαρτυρία κατά της ένορκης κατάθεσης των μαρτύρων ως ένσταση κατά του παραδεκτού της μήνυσης, καλούμενη ***διαμαρτυρίας γραφή***. Στη περίπτωση αυτή ο ενάγων έπρεπε πάλι με μάρτυρες να αποδείξει το ασύστατο της διαμαρτυρίας του εναγομένου. Αλλά και ο εναγόμενος στη περίπτωση αυτή όφειλε να μηνύσει τους μάρτυρες του ενάγοντος για ψευδομαρτυρία.
 
Εάν ο εναγόμενος παρέλειπε την άσκηση του δικαιώματος της διαμαρτυρίας γραφής, ή αν έχανε τον αγώνα κατά την προδικασία, η ένστασή του αυτή απορριπτόταν και άρχιζε ο κυρία δίκη. Σε αντίθετη περίπτωση αν ο εναγόμενος κέρδιζε κατά την προδικασία δηλαδή γινόταν αποδεκτή η διαμαρτυρίας εγγραφή τότε η κύρια δίκη αναστελλόταν.

## Δείτε επίσης
* Ψευδομαρτυριών δίκη

Κατηγορία:Αττικό Δίκαιο
Νίκος Νικηφορίδης

Ο **Νίκος Νικηφορίδης** (1928-εκτελέστηκε στις 5 Μαρτίου 1951) υπήρξε μέλος της ΕΠΟΝ και της Επιτροπής Ειρήνης που εκτελέστηκε το 1951 στη Θεσσαλονίκη.

## Βιογραφικό
Ο Νίκος Νικηφορίδης, γεννήθηκε στο Βύρωνα το 1928. Ήταν γραμματέας της ΕΠΟΝ στο Παγκράτι. Εξορίστηκε στην Ικαρία και στη συνέχεια στη Μακρόνησο, όπου από τα βασανιστήρια παρέλυσε το ένα του πόδι και για ένα διάστημα είχε χάσει την όρασή του ενώ πάθαινε και επιληπτικές κρίσεις. Νοσηλεύτηκε μάλιστα για 3 μήνες στο ψυχιατρικό νοσοκομείο στο Δαφνί.

Όταν βγήκε από το νοσοκομείο, παραμένοντας μέλος της παράνομης ΕΠΟΝ, συμμετείχε στην ίδρυση του Δημοκρατικού Φιλειρηνικού Μετώπου Νέων και στη συγκέντρωση υπογραφών για την Έκκληση της Στοκχόλμης για τον πυρηνικό αφοπλισμό. Παράλληλα του ανατέθηκε από τον παράνομο μηχανισμό του ΚΚΕ να προχωρήσει σε μια καταγραφή δυνάμεων για την ανασυγκρότηση της Κομματικής Οργάνωσης Θεσσαλονίκης (ΚΟΘ) του ΚΚΕ.

Ο Νίκος Νικηφορίδης συνελήφθη και καταδικάστηκε *επειδή επιδίωξε εφαρμογή ανατρεπτικών ιδεών δια της συλλογής υπογραφών δια την ... ειρήνη*.
Εκτελέστηκε στις 5 Μαρτίου 1951, πίσω από το Γεντί Κουλέ, παρά τις εκκλήσεις από όλο τον κόσμο, να μην προχωρήσει η εκτέλεση της θανατικής ποινής. Σύμφωνα με τα ρεπορτάζ της εποχής ο Νικηφορίδης εκτελέστηκε φωνάζοντας: «Ζήτω η ειρήνη και η πανανθρώπινη λευτεριά». Μαζί του εκτελέστηκαν έξι αντάρτες του εμφυλίου: ο Θοδ. Ορφανίδης, Μόσχος Στογιάννης, Κ. Σπρίντζος, Κ. Μήτσου, Χαρ. Παπαδόπουλος, 
και Ρήγας Παραθύρας. Μερικές μέρες μετά την εκτέλεση έφθασε στο σπίτι του, στο Παγκράτι, η χάρη που του είχε απονείμει το Παλάτι.

Το 2017 το Γενικό Συμβούλιο του Διεθνούς Γραφείου Ειρήνης αναγνώρισε τον Νικηφορίδη ως μάρτυρα του διεθνούς αντιπυρηνικού κινήματος.

## Παραπομπές


Κατηγορία:Μέλη της ΕΠΟΝ
1460 Χαλτία

Η **Χαλτία** (*Haltia*) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,503. Ανακαλύφθηκε το 1937 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά της είτε από το βουνό Χάλτι, το ψηλότερο της Χώρας, είτε από τη φινλανδική λέξη *halt* = ξωτικό.

## Φυσικά χαρακτηριστικά
Τα φυσικά χαρακτηριστικά της Χαλτίας είναι άγνωστα. Η Χαλτία περιστρέφεται γύρω από τον εαυτό της μία φορά κάθε 3 ώρες και 34 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χαλτια
1462 Ζάμενχοφ

μικρογραφία|Η τροχιά του αστεροειδούς 1462 Ζάμενχοφ
Ο **Ζάμενχοφ (Zamenhof)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,128. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του προς τιμή του Πολωνού Λ.Λ. Ζαμένχοφ, δημιουργού της τεχνητής γλώσσας Εσπεράντο (βλ. και 1421 Εσπεράντο).

## Φυσικά χαρακτηριστικά
Η μέση διάμετρος του Ζάμενχοφ εκτιμάται σε 25,82 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,1268. Ο Ζάμενχοφ περιστρέφεται γύρω από τον εαυτό του μία φορά κάθε 8 ως 13 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ζαμενχοφ
1463 Νορντενμαρκία

Η **Νορντενμαρκία (Nordenmarkia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,406. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά της προς τιμή του Σουηδού αστρονόμου Νιλς Βίκτορ Νόρντενμαρκ (*Nils Viktor Nordenmark*).

## Φυσικά χαρακτηριστικά
Η μέση διάμετρος της Νορντενμαρκίας εκτιμάται σε 44,48 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0514. Είναι άγνωστο αν και με ποια περίοδο περιστρέφεται η Νορντενμαρκία γύρω από τον εαυτό της.

## Εξωτερικοί σύνδεσμοι
* Τροχιά από το JPL (Java) / Εφημερίδα

Νορντενμαρκια
1461 Ζαν-Ζακ

Ο **Ζαν-Ζακ (Jean-Jacques)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,869. Ανακαλύφθηκε το 1937 από τη Γαλλίδα αστρονόμο Μαργκερίτ Λωζιέ, που παρατηρούσε από τη Νίκαια και του έδωσε το όνομα του γιου της.

## Φυσικά χαρακτηριστικά
Η μέση διάμετρος του Ζαν-Ζακ εκτιμάται σε 32,94 χιλιόμετρα. Ο φασματικός τύπος του είναι **M** (μεταλλικός), ενώ το γεωμετρικό άλβεδό του είναι 0,161. Ο Ζαν-Ζακ περιστρέφεται γύρω από τον εαυτό του μία φορά κάθε 15 ως 18 ώρες περίπου, μία μάλλον αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ζαν Ζακ
1464 Ανακωχή

Η **Ανακωχή (Armisticia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,941. Ανακαλύφθηκε το 1939 από τον βελγικής καταγωγής Αμερικανό αστρονόμο Τζωρτζ Βαν Μπίσμπρεκ, που παρατηρούσε από το Γουίλιαμς Μπέι του Γουισκόνσιν, στις ΗΠΑ (Αστεροσκοπείο Γιέρκς), και πήρε το όνομά της για να τιμηθεί η ανακωχή των Συμμάχων με τη Γερμανία το 1918, που σήμανε το τέλος του Α΄ Παγκόσμιου Πολέμου.

## Φυσικά χαρακτηριστικά
Τα φυσικά χαρακτηριστικά της Ανακωχής είναι άγνωστα. Η Ανακωχή περιστρέφεται γύρω από τον εαυτό της μία φορά κάθε 7,5 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ανακωχη
1465 Αυτονόμη

Η **Αυτονόμη (Autonoma)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,6. Ανακαλύφθηκε το 1938 από τον Γερμανό αστρονόμο Άρνο Άρτουρ Βάχμαν, που παρατηρούσε από το Μπέργκεντορφ του Αμβούργου, και πήρε το όνομά της προς τιμή του «Αυτόνομου Πανεπιστημίου του Ελ Σαλβαδόρ» (*Universidad Autonoma de El Salvador*). Η Αυτονόμη υπήρξε ο πρώτος από τους τρεις συνολικά αστεροειδείς που ανεκάλυψε ο συγκεκριμένος αστρονόμος.

## Φυσικά χαρακτηριστικά
Τα φυσικά χαρακτηριστικά της Αυτονόμης είναι άγνωστα. Η Αυτονόμη περιστρέφεται γύρω από τον εαυτό της μία φορά κάθε 3,5 ως 6,4 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αυτονομη
1466 Μυντλερία

Η **Μυντλερία (Mündleria)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,117. Ανακαλύφθηκε το 1938 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της προς τιμή του Γερμανού αστρονόμου Μαξ Μύντλερ (*Max Mündler*).

## Φυσικά χαρακτηριστικά
Η μέση διάμετρος της Μυντλερίας εκτιμάται σε 21,52 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0664. Είναι άγνωστο αν και με ποια περίοδο περιστρέφεται η Μυντλερία γύρω από τον εαυτό της.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μυντλερια
AD

Η συντομογραφία λατινικών χαρακτήρων **AD** ή **Ad** ή **.ad** ή **A/D** (στην αγγλική γλώσσα προφέρεται έι-ντι) μπορεί να αναφέρεται:

## Γεωγραφικοί προσδιορισμοί
*Ως .ad στον top-level domain κωδικό για την Ανδόρρα στο διαδίκτυο.
*Στη χώρα Ανδόρρα ως **AD** κατά ISO 3166-1.

## Τεχνολογία
*Ως **A/D** ή **A to D** (Analog to Digital) στους Ψηφιακοαναλογικούς μετατροπείς.
*Στον αριθμό AD<sub>16</sub> του δεκαεξαδικού συστήματος αρίθμησης, που στο δεκαδικό σύστημα ισοδυναμεί με τον αριθμό 173.

## Άλλες χρήσεις
*Ως **AD**
** Στο **Anno Domini**, λατινική έκφραση για τα μ.Χ. έτη.
**Στη Νόσο Αλτσχάιμερ στη διεθνή ορολογία.
**Στην Air Paradise International, ινδονησιακή αεροπορική εταιρεία, κατά IATA.

## Δείτε επίσης
*Ως **Ad** πρόθεση της λατινικής γλώσσας με την οποία εκκινούν πολλές λατινικές εκφράσεις όπως: Ad hoc, Ad hominem, Ad baculum, Ad referendum, Ad nauseam και άλλες.
*Το λογισμικό 0 A.D.
Κόλιν Φερθ

Ο **Κόλιν Φερθ** (αγγλ. *Colin Andrew Firth*, γενν. 10 Σεπτεμβρίου 1960) είναι Άγγλος ηθοποιός του κινηματογράφου, της τηλεόρασης και του θεάτρου. Έγινε γνωστός όταν υποδύθηκε τον κύριο Ντάρσι στην τηλεοπτική σειρά *Περηφάνια και προκατάληψη*. Το 2011, ο Φερθ βραβεύτηκε με το Όσκαρ Α΄ Ανδρικού Ρόλου για το ρόλο του ως Γεώργιος ΣΤ΄ του Ηνωμένου Βασιλείου στην ταινία *[[Ο λόγος του βασιλιά]]* (The King's Speech). Για την ερμηνεία του βραβεύτηκε επίσης με Χρυσή Σφαίρα, BAFTA και Screen Actors Guild Award.

## Φιλμογραφία

## Παραπομπές


## Εξωτερικοί σύνδεσμοι

* Κόλιν Φερθ στο IMDb

Κατηγορία:Άγγλοι ηθοποιοί ραδιοφώνου
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί θεάτρου
Κατηγορία:Πρόσωπα με επίκτητη ιταλική ιθαγένεια
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
Κατηγορία:Νικητές Κυπέλλου Βόλπι Καλύτερου Ηθοποιού